Дзень адкрытых дзвярэй у "Школе прадпрымальніцтва і менеджменту для моладзі. Уласная справа" пройдзе 14 і 15 верасня ў БДУ (аўд. 903, вул. Акадэмічная 25). Пачатак у 15.00.
У першы дзень запрашаюцца навучэнцы старэйшых класаў школ, ліцэяў, гімназій, каледжаў. А 15 верасня школа чакае студэнтаў і маладых спецыялістаў, ахвотнікаў вывучыць асноўныя катэгорыі і паняцці прадпрымальніцкай дзейнасці, спосабы ўзаемадзеяння з дзелавымі партнёрамі, прыёмы псіхалагічнага суправаджэння бізнесу, а таксама асвоіць тэхналогію стварэння бізнес-планаў, сацыяльна значных праектаў і навучыцца рэалізоўваць іх на практыку.
Удзельнікам будзе прадстаўлена магчымасць атрымаць інфармацыю пра курсы, сустрэцца з вядомымі бізнесменамі, ментарамі тэлепраекта "Мой бізнес", выкладчыкамі і паспяховымі выпускнікамі школы, атрымаць адказы на пытанні.
Дадатковая інфармацыя па тэл.: 8 (017) 284-00-11; 8(029) 616-88-51, а таксама на сайце www.bdc.bsu.by ці ў групе "УКантакце".